ગોલ્ડ ફિલ્મમાં ફરી એકવાર અક્ષયકુમારનો જાદુ જોવા મળશે. ૧૯૪૮માં આઝાદ ભારતમાં પ્રથમ ઑલિમ્પિક ગોલ્ડ જીતીને વિશ્વ ફલક પર ભારતનો ધ્વજ ફરકાવનાર હૉકી પ્લેયરની વિજયગાથા રજૂ કરવામાં આવી છે. જેમાં દેશભક્તિની મોજ સાથે રીમા કાગતીએ ગુલામીનો દોર, આઝાદીની જંગ અને બટવારાનું દર્દ પણ બખૂબી વર્ણવ્યું છે. આ ઉપરાંત અક્ષયકુમારની કેસરી ફિલ્મ પણ ૧૮૯૭ સારાગઢીમાં થયેલા યુદ્ધ પર આધારિત છે. જેમાં બ્રિટિશ ઇન્ડિયન આર્મીના ૨૧ શીખ યુવાનોએ હવાલદાર ઉશર સિંહના નેતૃત્વમાં ૧૨ હજાર અફઘાની સૈનિકોને ધૂળ ચાટતા કરી દીધા હતા. મણિકર્ણિકામાં પણ ઝાંસીની રાણી લક્ષ્મીબાઈએ ૧૮૫૭ની પ્રથમ ક્રાંતિ દરમિયાન અંગ્રેજોના છક્કા છોડાવ્યા હતા તેને પરદે કંડારવામાં આવ્યું છે.